laion/Wikipedia-Exotic huggingface dataset:
শ্রীরামপুর জমিদার বাড়ি

শ্রীরামপুর জমিদার বাড়ি বাংলাদেশ এর পটুয়াখালী জেলার সদর উপজেলার শ্রীরামপুর গ্রামে অবস্থিত মুঘল শাসনামলের এক ঐতিহাসিক জমিদার বাড়ি, যা স্থানীয়দের কাছে মিয়া বাড়ি নামে পরিচিত। পটুয়াখালী জেলার দুমকি উপজেলার শ্রীরামপুর গ্রামে জমিদারী প্রতিষ্ঠিত হয় মুঘল শাসনামলের বাংলার প্রথম নবাব মুর্শিদকুলী খাঁন এর শাসনামলে। এই জমিদার বাড়ির প্রতিষ্ঠাতা শিবল খাঁ ছিলেন একজন হিন্দু ধর্মালম্বী। তখন তার নাম ছিল শ্রী শিব প্রসাদ মুখোপাধ্যায়। তিনি এবং তার ভাই শ্রী ভব প্রসাদ মুখোপাধ্যায় নবাব মুর্শিদকুলী খাঁনের একজন উচ্চপদস্থ কর্মকর্তা ছিলেন। শ্রী শিব প্রসাদ মুখোপাধ্যায় ইসলাম ধর্মে ধর্মান্তরিত হয়ে নাম রাখেন শিবল খাঁ। আর এতেই নবাব মুর্শিদকুলী খাঁন খুশি হয়ে তাকে জমি এবং মিয়া উপাধি প্রদান করেন। নবাব তাকে যে জমি দান করেন, তার পরিমাণ ছিলো এক ভাটায় যতদূর যাওয়া যায় তার সমান। পরবর্তীতে জমিদার শিবল খাঁর ছেলে কালে খাঁ জমিদারীর আওতায় আরো অনেক মৌজা যোগ করেন। মোট ৫৬টি মৌজা এই জমিদারীর আওতায় ছিলো। জমিদার বাড়িটির প্রবেশমুখে কয়েকটি গেইট বা প্রবেশদ্বার রয়েছে। ভিতরে জমিদারদের তৈরি করা বাসস্থান বা প্রাসাদ রয়েছে। একটি অন্ধকার কূপ রয়েছে। তবে এখন সবগুলোই প্রায় ধ্বংসের মুখে। জমিদার বাড়িটিতে মুঘলিয় নকশায় তৈরি করা একটি মসজিদ এবং জমিদার কালে খাঁ মিয়া ও তার স্ত্রী জুলেখার জোড়া কবর। জমিদার বাড়ির পাশেই মুঘল আমলে খালের উপর তৈরি করা একটা ব্রিজও রয়েছে। এছাড়াও এই জমিদার বাড়ির আওতাধীন এলাকায় এখনো কিছু মুঘল আমলের স্থাপনা রয়েছে। মুঘল স্থাপত্যের নিদর্শন শ্রীরামপুর জমিদার বাড়ি![স্থায়ীভাবে অকার্যকর সংযোগ]
তাওয়াসসুল

তাওয়াসসুল একটি আরবি শব্দ যা আরবি ওয়াসিলা, উসিলা বা উসীলা (আরবি: وسيلة-وسل) নামক ধাতু হতে উদ্ভূত। উসিলা হল একটি উপায় যার মাধ্যমে কোন ব্যক্তি, লক্ষ্য বা উদ্দেশ্যের দিকে অগ্রসর, তা লাভ করা বা অর্জন করা যায়। আরেকটি রচনার একটি সংজ্ঞায় তাওয়াসসুলের সংজ্ঞার আরেকটি সংষ্করণ পাওয়া যায়, যা হল: তাওয়াসসুল একটি আরবি শব্দ যা উসীলা নামক একটি ক্রিয়াবাচক বিশেষ্য হতে এসেছে, যা ইবনে মনসুরের লিসান আল-আরাবেব রচনা অনুসারে অর্থ হয়, "একটি রাজার ঘাঁটি, একটি পদমর্যাদা, বা ভক্তিমুলক কর্মকাণ্ড।"[তথ্যসূত্র প্রয়োজন] অন্য অর্থে, এর দ্বারা রাজা বা শাসকের নিকটবর্তী হওয়ার অনুপাতে ক্ষমতার একটি পদমর্যাদাকে নির্দেশ করে। তাই তাওয়াসসুল বা তাওয়াসসুলানকে হল এসকল কারণে উসীলার ব্যবহার। ধর্মীয় দৃষ্টিকোণে, তাওয়াসসুল হল আল্লাহর কাছে পৌছানোের জন্য বা আল্লাহর সাহায্য লাভের জন্য উসীলাকে ব্যবহার করা। স্বর্গীয় সাহায্য লাভের উদ্দেশ্যে আধ্যাত্মিক মধ্যস্ততাকারীর কাছে সাহায্যের আবেদন করা। রক্ষণশীল ব্যাখ্যায়, শুধুমাত্র মুহাম্মদ মানুষের পক্ষ হয়ে আল্লাহর কাছে মধ্যস্ততা করতে পারেন, কারণ ইসলাম শেখায় যে, প্রত্যেক বিশ্বাসী ব্যক্তি আল্লাহর কাছে সরাসরি আবেদন জানাতে পারে। সুফিবাদ ও অন্যান্য জনপ্রিয় চর্চায়, সাধু সন্ন্যাসী দরবেশ বা পবিত্র ব্যক্তির নিকট বেশিরভাগ ক্ষেত্রে মধ্যস্ততা চাওয়া হয়। কিছু সংস্কারবাদী আন্দোলন মধ্যস্ততা চাওয়ার বিরোধিতা করে থাকে। — দ্য অক্সফোর্ড ডিকশনারি অফ ইসলাম Julian, Millie (২০০৮)। "Supplicating,Naming,offering:Tawassul in West Java"। Journal of Southeast Asian Studies। 39 (1): 107–122। ডিওআই:10.1017/S0022463408000052।  "Tawassul - Oxford Islamic Studies Online"। www.oxfordislamicstudies.com (ইংরেজি ভাষায়)। সংগ্রহের তারিখ ২০১৮-০৯-১০।  "Intercession - Oxford Islamic Studies Online"। www.oxfordislamicstudies.com (ইংরেজি ভাষায়)। সংগ্রহের তারিখ ২০১৮-০৮-০৭।  Chiabotti, Francesco, Shafa'a (Intercession), in Muhammad in History, Thought, and Culture: An Encyclopedia of the Prophet of God (2 vols.), Edited by C. Fitzpatrick and A. Walker, Santa Barbara, ABC-CLIO, 2014. আইএসবিএন ১৬১০৬৯১৭৭৬ Intercession in Islam Tawassul in the Sunnah The Intermediary of Shirk by Sayyid Muhammad Alawi al-Maliki Tawassul: Is it permissible?. - Position of Tawassul and Waseela in Islam Tawassul: Tawassul seeking way unto Allah. Qawanin al fiqhiyah ওয়েব্যাক মেশিনে আর্কাইভকৃত ২৩ মে ২০১৯ তারিখে
সুপারহিরো চলচ্চিত্র

একটি সুপারহিরো চলচ্চিত্র হলো একটি চলচ্চিত্র যা এক বা একাধিক সুপারহিরোদের কর্মকাণ্ডের উপর কেন্দ্রিত: ব্যক্তিগণ যারা সাধারণ মানুষদের তুলনা অতিমানবীয় ক্ষমতার অধিকারী এবং জনগণকে রক্ষা করায় নিয়োজিত। এই প্রকারের চলচ্চিত্রগুলিতে উপাদান হিসেবে সাধারণত রয়েছে মারপিঠধর্মী, রোমাঞ্চকর, কল্পকাহিনী বা বিজ্ঞান-কল্পকাহিনী। সুপারহিরোদের প্রথম চলচ্চিত্রগুলি স্বাভাবিকভাবে একটি নির্দিষ্ট চরিত্রের উপর নির্মিত, যা প্রায়শ তাদের বিশেষ ক্ষমতার উৎপত্তির কাহিনির এবং তাদের সবচেয়ে প্রখ্যাত অতিমানবীয় খলনায়ক বা প্রধান শত্রুর সাথে প্রথমবারের জন্য সংঘর্ষের উপর কেন্দ্রিত। বেশিরভাগ সুপারহিরো কমিক্সের উপর ভিত্তি করে নির্মিত। সুপারহিরোহাইপ.কম সুপারহিরোলাইভস.কম সুপারহিরোমুভিজ.নেট Lichtenfeld, Eric (২০০৭)। Action Speaks Louder: Violence, Spectacle, and the American Action। Wesleyan University Press। আইএসবিএন 0-8195-6801-5।  The Staff and Friends of Scarecrow (২০০৩)। The Scarecrow Video Movie Guide। Sasquatch Books। আইএসবিএন 1-57061-415-6।
ফরিদগঞ্জ উত্তর ইউনিয়ন

ফরিদগঞ্জ উত্তর বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি সাবেক ইউনিয়ন। ফরিদগঞ্জ উত্তর ইউনিয়ন ছিল ফরিদগঞ্জ উপজেলার আওতাধীন ১৩নং ইউনিয়ন পরিষদ। ২০০৫ সালের ১ সেপ্টেম্বর ফরিদগঞ্জ উত্তর ইউনিয়নের সম্পূর্ণ অংশ নিয়ে ফরিদগঞ্জ পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়। ফরিদগঞ্জ পৌরসভা ফরিদগঞ্জ উপজেলা
বালিথুবা পশ্চিম ইউনিয়ন

বালিথুবা পশ্চিম বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন। বালিথুবা পশ্চিম ইউনিয়নের আয়তন ৪,১০৭ একর। ২০১১ সালের পরিসংখ্যান অনুযায়ী বালিথুবা পশ্চিম ইউনিয়নের জনসংখ্যা ২৪,৬৯৩ জন। এর মধ্যে পুরুষ ১১,৮৭৭ জন এবং মহিলা ১২,৮১৬ জন। মোট পরিবার ৫,২৯৪টি। ফরিদগঞ্জ উপজেলার উত্তর-পশ্চিমাংশে বালিথুবা পশ্চিম ইউনিয়নের অবস্থান। এ ইউনিয়নের দক্ষিণে গোবিন্দপুর উত্তর ইউনিয়ন, পূর্বে বালিথুবা পূর্ব ইউনিয়ন, উত্তরে চাঁদপুর সদর উপজেলার রামপুর ইউনিয়ন ও শাহ মাহমুদপুর ইউনিয়ন এবং পশ্চিমে চাঁদপুর সদর উপজেলার বাগাদী ইউনিয়ন ও বালিয়া ইউনিয়ন অবস্থিত। বালিথুবা পশ্চিম ইউনিয়ন ফরিদগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ। ২০১১ সালের পরিসংখ্যান অনুযায়ী বালিথুবা পশ্চিম ইউনিয়নের সাক্ষরতার হার ৫৪.৫%। ফরিদগঞ্জ উপজেলা ফরিদগঞ্জ থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
বালিথুবা পূর্ব ইউনিয়ন

বালিথুবা পূর্ব বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন। বালিথুবা পূর্ব ইউনিয়নের আয়তন ৩,৯৬৯ একর। ২০১১ সালের পরিসংখ্যান অনুযায়ী বালিথুবা পূর্ব ইউনিয়নের জনসংখ্যা ২৭,৭৮০ জন। এর মধ্যে পুরুষ ১২,৬৭৯ জন এবং মহিলা ১৫,১০১ জন। মোট পরিবার ৫,৯৮০টি। ফরিদগঞ্জ উপজেলার উত্তরাংশে বালিথুবা পূর্ব ইউনিয়নের অবস্থান। এ ইউনিয়নের পশ্চিমে বালিথুবা পশ্চিম ইউনিয়ন; দক্ষিণে গোবিন্দপুর উত্তর ইউনিয়ন, পাইকপাড়া দক্ষিণ ইউনিয়ন ও পাইকপাড়া উত্তর ইউনিয়ন; পূর্বে সুবিদপুর পশ্চিম ইউনিয়ন এবং উত্তরে চাঁদপুর সদর উপজেলার রামপুর ইউনিয়ন অবস্থিত। বালিথুবা পূর্ব ইউনিয়ন ফরিদগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ। ২০১১ সালের পরিসংখ্যান অনুযায়ী বালিথুবা পূর্ব ইউনিয়নের সাক্ষরতার হার ৫৯.৭%। দেবীপুর সরকারী প্রাথমিক বিদ্যালয় ইসলামপুর শাহ ইয়াসিন সিনিয়র মাদ্রাসা মডেল একাডেমী দেইচর [103620] বালিথুবা আব্দুল হামিদ উচ্চ বিদ্যালয় ইসলামিক মিশন হাজী নুরুল ইসলাম তপাদার ওয়েলফেয়ার ট্রাষ্ট ডাকাতিয়া বালিথুবা বাজার,পাটওয়ারি বাজার, ইসলামপুর বাজার, একতা বাজার ভাষাবীর এম ওয়াদুদ সেতু আলমগীর হায়দার খান, সাবেক সংসদ সদস্য ডঃ শামসুল হক ভূঁইয়া, সাবেক সংসদ সদস্য শফিকুর রহমান ( সংসদ সদস্য চাঁদপুর -৪) মোঃ ফারুক হোসেন তপাদার- এডভোকেট, বাংলাদেশ সুপ্রিম কোর্ট চেয়ারম্যান = হারুন আর রশিদ! ফরিদগঞ্জ উপজেলা ফরিদগঞ্জ থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
সুবিদপুর পূর্ব ইউনিয়ন

সুবিদপুর পূর্ব বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন। সুবিদপুর পূর্ব ইউনিয়নের আয়তন ৩,৯৬৫ একর। ২০১১ সালের পরিসংখ্যান অনুযায়ী সুবিদপুর পূর্ব ইউনিয়নের জনসংখ্যা ২৩,৭২৪ জন। এর মধ্যে পুরুষ ১১,০২১ জন এবং মহিলা ১২,৭০৩ জন। মোট পরিবার ৪,৮৩০টি। ফরিদগঞ্জ উপজেলার উত্তর-পূর্বাংশে সুবিদপুর পূর্ব ইউনিয়নের অবস্থান। এ ইউনিয়নের পশ্চিমে সুবিদপুর পশ্চিম ইউনিয়ন, দক্ষিণে গুপ্টি পূর্ব ইউনিয়ন, পূর্বে হাজীগঞ্জ উপজেলার গন্ধর্ব্যপুর দক্ষিণ ইউনিয়ন ও বড়কুল পূর্ব ইউনিয়ন, উত্তরে হাজীগঞ্জ উপজেলার বড়কুল পশ্চিম ইউনিয়ন এবং উত্তর-পশ্চিমে হাজীগঞ্জ উপজেলার হাজীগঞ্জ সদর ইউনিয়ন অবস্থিত। সুবিদপুর পূর্ব ইউনিয়ন ফরিদগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ। ২০১১ সালের পরিসংখ্যান অনুযায়ী সুবিদপুর পূর্ব ইউনিয়নের সাক্ষরতার হার ৬০.১%। যোগাযোগ ব্যবস্থার অন্যতম বাহন সিএজি-চালিত অটোরিক্সা। মোটরসাইকেল, বাইসাইকেল, এবং বর্ষাকালে নৌকার ব্যবহার উল্লেখযোগ্য। প্রধান খাল কামতা ডাকাতিয়া শাখা নদী থেকে উৎপত্তি হয়ে পনিশাইর এবং বাসারা বাজারের পাস ঘেসে তেলিসাইর এর উত্তর দিকে প্রবাহিত হয়েছে। ঐতিহ্যবাহী এবং উল্লেখযোগ্য হাট বাসারা বাজার, সপ্তাহে ৩দিন এই বাজারে হাট বসে। ওয়াপদা বেড়ীবাঁধ সুবিদপুর ওহাব আলী পীর সাহেবের দরগা। ফরিদগঞ্জ উপজেলা ফরিদগঞ্জ থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
সুবিদপুর পশ্চিম ইউনিয়ন

সুবিদপুর পশ্চিম বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন। সুবিদপুর পশ্চিম ইউনিয়নের আয়তন ৩,৫৬০ একর। ২০১১ সালের পরিসংখ্যান অনুযায়ী সুবিদপুর পশ্চিম ইউনিয়নের জনসংখ্যা ২৩,৫০৪ জন। এর মধ্যে পুরুষ ১১,০৯১ জন এবং মহিলা ১২,৪১৩ জন। মোট পরিবার ৪,৯৪৪টি। ফরিদগঞ্জ উপজেলার উত্তরাংশে সুবিদপুর পশ্চিম ইউনিয়নের অবস্থান। এ ইউনিয়নের পশ্চিমে বালিথুবা পূর্ব ইউনিয়ন, দক্ষিণে পাইকপাড়া উত্তর ইউনিয়ন ও গুপ্টি পূর্ব ইউনিয়ন, পূর্বে সুবিদপুর পূর্ব ইউনিয়ন এবং উত্তরে হাজীগঞ্জ উপজেলার হাজীগঞ্জ সদর ইউনিয়ন অবস্থিত। সুবিদপুর পশ্চিম ইউনিয়ন ফরিদগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ। ২০১১ সালের পরিসংখ্যান অনুযায়ী সুবিদপুর পশ্চিম ইউনিয়নের সাক্ষরতার হার ৫৯.৯%। মাছিমপুর ফাযিল ডিগ্রি মাদ্রাসা একতা বাজার টোরা মুন্সীরহাট কামতা বাজার শোল্লা বাজার সাহার বাজার মোঃ নূরুল আমিন: সরকারি কর্মকর্তা ও ও। ফরিদগঞ্জ উপজেলা ফরিদগঞ্জ থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
গুপ্টি পূর্ব ইউনিয়ন

গুপ্টি পূর্ব বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন। গুপ্টি পূর্ব ইউনিয়নের আয়তন ৩,৫৭১ একর। ২০১১ সালের পরিসংখ্যান অনুযায়ী গুপ্টি পূর্ব ইউনিয়নের জনসংখ্যা ২২,৫৪০ জন। এর মধ্যে পুরুষ ১০,৪৫৭ জন এবং মহিলা ১২,০৮৩ জন। মোট পরিবার ৪,৬৯৩টি। ফরিদগঞ্জ উপজেলার উত্তর-পূর্বাংশে গুপ্টি পূর্ব ইউনিয়নের অবস্থান। এ ইউনিয়নের উত্তরে সুবিদপুর পূর্ব ইউনিয়ন ও সুবিদপুর পশ্চিম ইউনিয়ন, পশ্চিমে পাইকপাড়া উত্তর ইউনিয়ন ও গুপ্টি পশ্চিম ইউনিয়ন, দক্ষিণে গুপ্টি পশ্চিম ইউনিয়ন ও লক্ষ্মীপুর জেলার রামগঞ্জ উপজেলার কাঞ্চনপুর ইউনিয়ন এবং পূর্বে হাজীগঞ্জ উপজেলার গন্ধর্ব্যপুর দক্ষিণ ইউনিয়ন অবস্থিত। গুপ্টি পূর্ব ইউনিয়ন ফরিদগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ। ২০১১ সালের পরিসংখ্যান অনুযায়ী গুপ্টি পূর্ব ইউনিয়নের সাক্ষরতার হার ৫৭.৮%। ৫নং গুপ্টি (পূর্ব ) ইউনিয়ন পরিষদ যোগাযোগ ব্যবস্থাঃ চাঁদপুর জেলা সদর থেকে বেড়ি বাঁধ সড়কে সি. এন.জি/ অটোরিক্সা যোগে গল্লাক বাজার আসতে হবে। গল্লাক বাজারের মধ্য স্থলে ইউপি ভবনটি অবস্থিত। অথবা হাজিগঞ্জ- রামগঞ্জ আঞ্চলিক মহাসড়ক হয়ে ফকির বাজার নামতে হবে। ফকির বাজার থেকে রিক্সা/সি. এন.জি যোগে পরিষদে আসা যাবে। ফরিদগঞ্জ উপজেলা হতে সি.এন.জি/ অটোরিক্সা যোগে রুপসা, খাজুরিয়া ও আষ্টা বাজার হয়ে গল্লাক বাজারে অবস্থিত ৫নং গুপ্টি (পূর্ব) ইউনিয়ন পরিষদে আসা যাবে। আর গুপ্টি গ্রামের কয়েকটি প্রবেশমুখ রয়েছে। পশ্চিমে খাজুরিয়া বাজার, পূর্বে কাটাখালী/রামগঞ্জ, উত্তরে গল্লাক বাজার হয় যেকোনদিক থেকে গুপ্টি গ্রামে প্রবেশ করা যায়। গুপ্টি বাজারঃ প্রতিদিন সকালে এ বাজারে হাট বসে। ৫নং গুপ্টি পূর্ব ইউনিয়নে মো. শাহজাহান পাটোয়ারী বর্তমানে স্থানীয় ইউনিয়ন চেয়ারম্যান পদে দায়িত্ব পালন করছেন। তিনি ২০২২ সালের জানুয়ারী মাসে অনুষ্ঠিত ইউপি নির্বাচনে জয়লাভ করেন। পাশাপাশি ইউপি মেম্বার হিসেবে দায়িত্ব পালন করছেন মোঃ শহিদুল্লাহ এবং মহিলা মেম্বার হিসেবে দায়িত্ব পালন করছেন লিপিঁ পাল। ফরিদগঞ্জ উপজেলা ফরিদগঞ্জ থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "গুপ্টি পূর্ব ইউনিয়ন"। guptieastup.chandpur.gov.bd। সংগ্রহের তারিখ ২০২৩-০৪-০৭।  Dhakatimes24.com। "চাঁদপুরে ১০ ইউপিতে নৌকা, ১৯ জন স্বতন্ত্র চেয়ারম্যান নির্বাচিত"। Dhakatimes News। সংগ্রহের তারিখ ২০২৩-০৪-০৭।  "ফরিদগঞ্জ স্বতন্ত্র ১০, নৌকার ৩ জন নির্বাচিত"। banglanews24.com। ২০২২-০১-০৬। সংগ্রহের তারিখ ২০২৩-০৪-০৭।
গুপ্টি পশ্চিম ইউনিয়ন

গুপ্টি পশ্চিম বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন। গুপ্টি পশ্চিম ইউনিয়নের আয়তন ২,৬৬৯ একর। ২০১১ সালের পরিসংখ্যান অনুযায়ী গুপ্টি পশ্চিম ইউনিয়নের জনসংখ্যা ২১,৩১০ জন। এর মধ্যে পুরুষ ৯,৭১৯ জন এবং মহিলা ১১,৫৯১ জন। মোট পরিবার ৪,৫৩২টি। ফরিদগঞ্জ উপজেলার পূর্বাংশে গুপ্টি পশ্চিম ইউনিয়নের অবস্থান। এ ইউনিয়নের পূর্বে ও উত্তরে গুপ্টি পূর্ব ইউনিয়ন; পশ্চিমে পাইকপাড়া উত্তর ইউনিয়ন, পাইকপাড়া দক্ষিণ ইউনিয়ন ও রূপসা উত্তর ইউনিয়ন এবং দক্ষিণে লক্ষ্মীপুর জেলার রামগঞ্জ উপজেলার ইছাপুর ইউনিয়ন অবস্থিত। গুপ্টি পশ্চিম ইউনিয়ন ফরিদগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ। ২০১১ সালের পরিসংখ্যান অনুযায়ী গুপ্টি পশ্চিম ইউনিয়নের সাক্ষরতার হার ৬৫.৫%। == হাট-বাজার খাজুরিয়া বাজার, লতিফগঞ্জ বাজার। ফরিদগঞ্জ উপজেলা ফরিদগঞ্জ থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
শিলচর-গুয়াহাটি বিজি ফাস্ট প্যাসেঞ্জার

শিলচর - গুয়াহাটি বিজি ফাস্ট প্যাসেঞ্জার একটি প্যাসেঞ্জার ট্রেন, যা মূলত ভারতের উত্তর-পূর্ব সীমান্ত রেলওয়ে দ্বারা পরিচালিত। ট্রেনটি আসাম রাজ্যের শিলচর এবং গুয়াহাটির মধ্যে আসা যাওয়া করে থাকে। বর্তমানে এটি দৈনিক ভিত্তিতে ৫৫৬১৫/৫৫৬১৬ ট্রেন সংখ্যার সাথে পরিচালিত হচ্ছে। ট্রেনটির সর্বোচ্চ গতিবেগ ১০০ কিলোমিটারের সাথে সঠিক আইসিএফ রেক রয়েছে। ট্রেনে ১৯ টি কোচ রয়েছে। ২ টি এসি ৩ টিয়ার ২ টি সংরক্ষিত আসন ৬ টি শয়ন যান ৭ টি সাধারণ/অনারক্ষিত ২ টি বসার সহ লাগেজ রেক এবং গার্ড ৫৫৬১৬ শিলচর - গুয়াহাটি বিজি ফাস্ট প্যাসেঞ্জার ট্রেনটি প্রায় ৩৭৯ কিলোমিটার পথ পাড়ি দেয় ১৩ ঘণ্টা ১৫ মিনিটে (২৮ কিমি/ঘণ্টা) এবং ৫৫৬১৫ গুয়াহাটি - শিলচর বিজি ফাস্ট প্যাসেঞ্জার ট্রেনটি প্রায় ৩৭৯ কিলোমিটার পথ পাড়ি দেয় ১৪ ঘণ্টা ০৫ মিনিটে (২৬ কিমি/ঘণ্টা) ফেরৎ আসে। ট্রেনটিতে একটি ই-ক্যাটারিং এর ব্যবস্থা আছে যেখানে খাবার ব্যবস্থা আছে। ট্রেনটির সর্বোচ্চ গতিসীমা উঠে ১০০ কিলোমিটার প্রতি ঘণ্টায় এবং সর্বনিম্ন গতিসীমা থাকে ২৮ কিলোমিটার প্রতি ঘণ্টায়। ট্রেনের রুট গুরুত্বপূর্ণ স্টেশনসমূহঃ- শিলচর অরুণাচল জংশন কাটাখাল জংশন বরদপুর জংশন নিউ হাফলং মাহুর দাওটুহাজা লাংটিং লামডিং জংশন গুয়াহাটি ৫৫৬১৬ শিলচর - গুয়াহাটি বিজি ফাস্ট প্যাসেঞ্জার ট্রেনটি শিলচর রেলওয়ে স্টেশন থেকে ছেড়ে যায় প্রতিদিন ভারতীয় সময় সকাল ০৭:০০ ঘটিকায় এবং গুয়াহাটি রেলওয়ে স্টেশনে পৌছায় ওই দিন ভারতীয় সময় সন্ধ্যা ২০:১৫ ঘটিকায়। ৫৫৬১৫ গুয়াহাটি - শিলচর বিজি ফাস্ট প্যাসেঞ্জার ট্রেনটি গুয়াহাটি রেলওয়ে স্টেশন ছেড়ে যায় প্রতিদিন ভারতীয় সময় রাত্রি ২৩:৫৫ ঘটিকায় এবং শিলচর রেলওয়ে স্টেশনে পৌছায় যাত্রার পরের দিন দুপুর ১৪:০০ ঘটিকায়। P, Arpit। "55616/Silchar - Guwahati BG Fast Passenger (PT) - Silchar to Guwahati NFR/Northeast Frontier Zone - Railway Enquiry"। indiarailinfo.com। সংগ্রহের তারিখ ২০১৯-০৫-২৫।  "55616 SCL - GHY FAST PASSENGER Running Status, Route Time Table | SILCHAR GUWAHATI PASSENGER"। www.trainspnrstatus.com। সংগ্রহের তারিখ ২০১৯-০৫-২৫।  "Book cab, bus, train tickets and food at best deals with RailYatri app"। www.railyatri.in (ইংরেজি ভাষায়)। সংগ্রহের তারিখ ২০১৯-০৫-২৫।  P, Arpit। "55615/Guwahati - Silchar BG Fast Passenger (PT) - Guwahati to Silchar NFR/Northeast Frontier Zone - Railway Enquiry"। indiarailinfo.com। সংগ্রহের তারিখ ২০১৯-০৫-২৬।  "55616 Scl Ghy Pass - Silchar to Guwahati : Train Number, Running Status, Time Table"। www.ndtv.com (ইংরেজি ভাষায়)। সংগ্রহের তারিখ ২০১৯-০৫-২৫।  "Silchar - Guwahati Fast Passenger - 55616 Route, Schedule, Status & TimeTable"। expresstrainroute.com (ইংরেজি ভাষায়)। সংগ্রহের তারিখ ২০১৯-০৫-২৫।  ৭. [[শিলচর-গুয়াহাটি বিজি ফাস্ট প্যাসেঞ্জার#cite ref-7|]] "Check SCL GHY PASS Time Table | Live status" www.railmitra.com (ইংরেজি ভাষায়)। সংগ্রহের তারিখ ২০১৯-০৫-২৫।
আবু হাসেম খান চৌধুরী

আবু হাসেম খান চৌধুরী হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। ২০০৬ সাল থেকে ২০০৯ সাল পর্যন্ত তিনি লোকসভায় মালদা লোকসভা কেন্দ্রের লোকসভা সদস্য হিসেবে দায়িত্ব পালন করেছেন। এর আগে ১৯৯৬ সাল থেকে ২০০৯ সাল পর্যন্ত তিনি পশ্চিমবঙ্গ বিধানসভায় কালিয়াচক বিধানসভা কেন্দ্রের বিধায়ক হিসেবে দায়িত্ব পালন করেছেন। তিনি কলকাতা বিশ্ববিদ্যালয়ের প্রাক্তন শিক্ষার্থী। ২০০৯ সাল থেকে তিনি মালদা দক্ষিণ লোকসভা কেন্দ্রের লোকসভা সদস্য হিসেবে দায়িত্ব পালন করছেন। তিনি ২০০৯ সাল থেকে ২০১২ সাল পর্যন্ত ভারত সরকারের স্বাস্থ্য ও পরিবার কল্যাণ প্রতিমন্ত্রী হিসেবে দায়িত্ব পালন করেছেন "Government of India - Fourteenth Lok Sabha"। ২৯ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৪ মে ২০১৯।  "General Elections, India, 1996, to the Legislative Assembly of West Bengal" (পিডিএফ)। Constituency-wise Data। Election Commission। ৭ আগস্ট ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ জুলাই ২০১৪।  "General Elections, India, 2001, to the Legislative Assembly of West Bengal" (পিডিএফ)। Constituency-wise Data। Election Commission। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ জুলাই ২০১৪।  MyNeta link "General Elections, 2009 - Constituency Wise Detailed Results" (পিডিএফ)। West Bengal। Election Commission of India। সংগ্রহের তারিখ ২ জুন ২০১৪।  "General Elections 2014 - Constituency Wise Detailed Results" (পিডিএফ)। West Bengal। Election Commission of India। ২৩ নভেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুন ২০১৬।  ভারতে সাধারণ নির্বাচন ২০১৯-এর ফলাফল Detailed Profile - A.H. Khan Choudhury - Member of Parliament (Lok Sabha) - Who's Who - Government: National Portal of India
বাহাউদ্দিন নকশবন্দ বুখারী

সৈয়দ বাহাউদ্দিন নকশবন্দি বুখারী (১৩১৮-১৩৮৯ (উজবেক: بهاءالدین محمد نقشبند بخاری) একজন ইসলামি সুফি ব্যক্তিত্ব, লেখক ও অতীন্দ্রবাদী। তিনি নকশবন্দি তরিকার প্রতিষ্ঠাতা, যা ইসলামি বিশ্বের অন্যতম সর্ববৃহৎ তরিকার একটি। বাহাউদ্দিন বুখারার (বর্তমানে উজবেকিস্তান) সন্নিকটে কাসরে হিন্দুভান (পরবর্তীতে কাসরে আরেফান নামকরণ করা হয়) নামক স্থানে ১৩১৭ সালের মার্চে (মহররম ৭১৭ হিজরী) জন্মগ্রহণ করেন। অল্প বয়স থেকেই তিনি আধ্যাত্মিক ক্ষমতার অধিকারী ছিলেন। ইউসুফ হামাদানির পঞ্চম বংশধর বাবা সাম্মাসি একবার কাসরে আরেফান গ্রাম অতিক্রম করে বলেছিলেন, "আমি একজন আধ্যাত্মিক জ্ঞানীর ঘ্রাণ অনুভব করছি যিনি এখানে জন্মগ্রহণ করবেন এবং যার নামে এই পুরো তরিকাটি পরিচিত হবে।" শৈশব থেকেই বাহাউদ্দিন অসংখ্য সুফি সাধকদের সাহচর্যে ও সংশ্রবে ছিলেন। অল্প বয়সেই তিনি বাবা মোহাম্মদ সাম্মাসির নিকট বায়াত গ্রহণ করেন এবং তিনিই ছিলেন তার আধ্যাত্মিক জীবনের প্রথম দীক্ষাগুরু। তবে বাবা মোহাম্মদের প্রধান খলিফা (আধ্যাত্মিক প্রতিনিধি) আমির কুলালের সাথে বাহউদ্দিনের সম্পর্ক তার আধ্যাত্মিক জীবনের গুরুত্বপূর্ণ অংশ। মূলত তার থেকেই বাহাউদ্দিন আধ্যাত্মিক শিক্ষা গ্রহণ করেন। তার সিলসিলার ক্রমটি নিম্নরূপ: মুহাম্মদ আবু বকর সালমান আল-ফারসি কাসিম ইবনে মুহাম্মদ ইবনে আবু বকর জাফর সাদিক বায়েজিদ বোস্তামি আবুল হাসান খারকানী আবু আলী ফরমাদি ইউসুফ হামদানি আবুল আব্বাস খিজির আবদুল খালিক গাযদাওয়ানী আরিফ বিওগরী মাহমুদ ফাগনাভী আলী রামীতনী বাবা সাম্মাসি আমির কুলাল বাহাউদ্দিন নকশবন্দ বুখারী বাহাউদ্দিন ১৩৮৯ সালের ২ মার্চ (৩ রবিউল আউয়াল ৭৯১ হিজরি) ৭৩ বছর বয়সে কাসরে আরেফানে শেষ নিঃশ্বাস ত্যাগ করেন এবং সেখানেই তাকে সমাহিত করা হয়। ১৫৪৪ সালে খান আবদুল আজিজ তার কবরের উপরে একটি সমাধি এবং আশেপাশের ইমারত নির্মাণ করেছিলেন। বুখারা থেকে ১২ কিলোমিটার দূরে একটি মেমোরিয়াল কমপ্লেক্স রয়েছে এবং বর্তমানে এটি একটি তীর্থযাত্রার স্থানে পরিণত হয়েছে। "YAWM-A-WILAADAT HAZRAT KHWAJA SHAH BAHAUDDEEN NAQHSHBAND QADDAS ALLAHU SIRRUHUL AZEEZ"। ১৭ নভেম্বর ২০১৩। ২০১৩-১২-২৭ তারিখে মূল থেকে আর্কাইভ করা।  Sultanova, Razia (২০১১)। "Naqshbandiyya"। From Shamanism to Sufism। I.B.Tauris। পৃষ্ঠা 32–37। আইএসবিএন 978-1-84885-309-6।  Mausoleum of Bahauddin Naqshbandi 2003-2013 Hotelica. উইকিমিডিয়া কমন্সে বাহাউদ্দিন নকশবন্দ বুখারীর দরগা সংক্রান্ত মিডিয়া রয়েছে। পূর্ব ও পশ্চিমে নকশবন্দি-মুজাদ্দিদী তরিকার পৃষ্ঠপোষক শায়খ জুলফিকার আহমদ নকশবন্দীর অফিসিয়াল ওয়েবসাইট আমেরিকার নকশবন্দি-হাক্কানি সুফি তরিকার অফিসিয়াল ওয়েবসাইট নকশবন্দিয়া ওয়াইসেয়া গাজওয়াতুল হিন্দ ওয়েব্যাক মেশিনে আর্কাইভকৃত ১৩ সেপ্টেম্বর ২০১৭ তারিখে মার্কিন যুক্তরাষ্ট্র এবং ইউরোপের নকশবন্দিয়া-মুজাদ্দিদিয়া তরিকার অফিসিয়াল ওয়েবসাইট
ইন্দিকা অনুরুদ্ধা

ইন্দিকা অনুরুদ্ধা হলেন একজন শ্রীলঙ্কান রাজনীতিবিদ, যিনি দেশটির আইনসভায় ২০১৫ সাল থেকে গামপাহা জেলার সংসদ সদস্য হিসেবে দায়িত্ব পালন করছেন। তিনি শ্রীলঙ্কা ফ্রিডম পার্টির রাজনীতির সাথে যুক্ত। "PM Ranil receives highest Preferential votes with 500,566"। hirunews.lk। ১৮ আগস্ট ২০১৫। সংগ্রহের তারিখ ১৯ আগস্ট ২০১৫।  "Preferential votes- General Election 2015"। adaderana.lk। ১৮ আগস্ট ২০১৫। সংগ্রহের তারিখ ১৯ আগস্ট ২০১৫।  "Gampaha fertile ground for battle of the heavyweights"। Dharisha Bastians। www.ft.lk। ১২ আগস্ট ২০১৫। সংগ্রহের তারিখ ১৯ আগস্ট ২০১৫।  প্রবেশদ্বার:  শ্রীলঙ্কা জীবনী রাজনীতি
হেক্টর আপ্পুহামি

হেক্টর আপ্পুহামি হলেন একজন শ্রীলঙ্কান রাজনীতিবিদ, যিনি ২০১৫ সাল থেকে শ্রীলঙ্কার আইনসভায় পুত্তালাম জেলার সংসদ সদস্য হিসেবে দায়িত্ব পালন করছেন। তিনি দেশটির সংযুক্ত জাতীয় দলের রাজনীতির সাথে যুক্ত। "PM Ranil receives highest Preferential votes with 500,566"। hirunews.lk। ১৮ আগস্ট ২০১৫। সংগ্রহের তারিখ ১৯ আগস্ট ২০১৫।  "Preferential votes- General Election 2015"। adaderana.lk। ১৮ আগস্ট ২০১৫। সংগ্রহের তারিখ ১৯ আগস্ট ২০১৫।  প্রবেশদ্বার:  শ্রীলঙ্কা জীবনী রাজনীতি
নিরোশান পেরেরা

নিরোশান পেরেরা হলেন একজন শ্রীলঙ্কান রাজনীতিবিদ, যিনি ২০১০ সাল থেকে শ্রীলঙ্কার আইনসভায় পুত্তালাম জেলার সংসদ সদস্য হিসেবে দায়িত্ব পালন করছেন। তিনি দেশটির সংযুক্ত জাতীয় দলের রাজনীতির সাথে যুক্ত। তিনি পুত্তালাম জেলার সাবেক সংসদ সদস্য লারিনে পেরেরার সন্তান। "NIROSHAN PERERA"। Directory of Members। Parliament of Sri Lanka। ১৩ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৩।  "Parliamentary Elections -2010" (পিডিএফ)। Department of Elections, Sri Lanka। ১৩ মে ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ মার্চ ২০১৩।  "Family jewels on parade in new parliament"। The Sunday Times (Sri Lanka)। ২৩ আগস্ট ২০১৫।  প্রবেশদ্বার:  শ্রীলঙ্কা জীবনী রাজনীতি
লারিনে পেরেরা

মেরি লারিনে পেরেরা হলেন একজন শ্রীলঙ্কান রাজনীতিবিদ, যিনি ২০০১ সাল থেকে ২০১০ সাল পর্যন্ত শ্রীলঙ্কার আইনসভায় পুত্তালাম জেলার সংসদ সদস্য হিসেবে দায়িত্ব পালন করছেন। তিনি দেশটির সংযুক্ত জাতীয় দলের রাজনীতির সাথে যুক্ত। তার ছেলে নিরোশান পেরেরা বর্তমানে শ্রীলঙ্কার আইনসভায় পুত্তালাম জেলার সংসদ সদস্য হিসেবে দায়িত্ব পালন করছেন। "General Election 2001 Preferences" (পিডিএফ)। Department of Elections, Sri Lanka। ২০১৫-০৯-২৪ তারিখে মূল (পিডিএফ) থেকে আর্কাইভ করা।  "General Election 2004 Preferences" (পিডিএফ)। Department of Elections, Sri Lanka। ২০১০-০৩-০৪ তারিখে মূল (পিডিএফ) থেকে আর্কাইভ করা।  "Parliamentary Elections -2010" (পিডিএফ)। Department of Elections, Sri Lanka। ১৩ মে ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ মার্চ ২০১৩।  "Family jewels on parade in new parliament"। The Sunday Times (Sri Lanka)। ২৩ আগস্ট ২০১৫।  প্রবেশদ্বার:  শ্রীলঙ্কা জীবনী রাজনীতি
সিয়াল (বংশ)

সিয়াল হলো পাকিস্তানের পাঞ্জাব প্রদেশের জমিদার বংশ। তবে বর্তমানে এ বংশের অন্যান্য বংশধরেরা সিন্ধু ও বালুচিস্তানেও বসবাস করে। পাঞ্জাবের সিয়াল বংশের লোকেরা নিজেদের নামের সাথে সরদার, মেহের, নবাব খান ও রায় ব্যবহার করে থাকে। পাঞ্জাবে বসবাসরত সিয়াল বংশীয় লোকেরা জং ও ফয়সালাবাদ ছাড়াও আরও কয়েকটি জেলায় বাস করে। "سیال (خاندان)"। ur.wikipedia.com (উর্দু ভাষায়)।